02.06.2011 13:59   Taipeis ja USAs Californias tehtud esitlustel näitasid ettevõtte juhid avalehte, mis sobitub Microsofti viimase telefonide tarkvaraga ning millel on nö liikuvad ikoonid, vahendas Reuters.    Esitlus näitab, et Microsoft teeb edusamme uue operatsioonisüsteemi suunas, mis peaks ettevõtte lubaduse kohaselt toimima erinevates seadmetes alates tavaarvutitest kuni sülearvutite ja tahvelarvutiteni, mis kasutavad nii puutetundlikku ekraani kui ka hiirt ja klaviatuuri käsklusi.    Täna teatas ka USA kiibitootja Qualcomm, et teeb Microsoftiga järgmise Windowsi versiooni  osas koostööd oma Snapdragoni protsessorite jaoks.    Microsoft on aga teatanud, et kiibitootjad, kes tahavad uut operatsioonisüsteemi tahvelarvutitel kasutada, peaksid tegema koostööd vaid ühe arvutitootjaga, et kiirendada tarneid. See aga on pannud arvutitootjad muretsema, et neid jäetakse kõrvale.    Osa Taiwani tootjatest on mures, et Microsofti esitatud piirangud tähendavad, et kiibitootjad hakkavad valima neid, kes teevad tahvelarvuteid. Enne said arvutitootjad valida oma partnereid.    "Kas nende võimaluste puudumine on kogu tööstusele hea? See tööstusharu ei kuulu Microsoftile või Google'ile. See kuulub kõigile turul osalejatele," märkis Aceri president Jim Wong. "Seega ei saa nemad teha otsuseid meie kõigi eest. Selles on probleem," lisas ta.    Sony VAIO ja Mobile of America ehitusdirektor Adrian Crisan keeldus Microsofti esitatud piiranguid kommenteerimast, kuid sõnas, et Windows 8 saab kunagi ilmselt kõigile võimalikuks.